Jan-Erik Enestam
Jan-Erik Enestam (sündinud 12. märtsil 1947 Västanfjärdis) on soomerootsi päritolu Soome poliitik. Ta kuulub Rootsi Rahvaparteisse. Aastatel 1998 kuni 2006 oli ta Rootsi Rahvapartei esimees. Talle järgnes Stefan Wallin aastal 2007. Tal on Turu Åbo Akademist politoloogia magistrikraad. Aastatel 1978–1983 oli Enestam Västanfjärdi vallavanem ja aastatel 1983–1991 Põhjamaade Nõukogu projektijuht. Aastatel 1991–2007 oli ta Soome parlamendi (Eduskunta) liige ning 1995–2006 minister mitmes valitsuses. 2007–2013 oli Jan-Erik Enestam Põhjamaade Nõukogu peasekretär ehk presiidiumi sekretariaadi direktor.